CELEX: 32015R2438
Language: sk
Date: 2015-10-12 00:00:00
Title: Delegované nariadenie Komisie (EÚ) 2015/2438 z 12. októbra 2015, ktorým sa stanovuje plán pre odhadzovanie úlovkov pri rybolove určitých druhov žijúcich pri morskom dne v severozápadných vodách

23.12.2015   
            
            
               SK
            
            
               Úradný vestník Európskej únie
            
            
               L 336/29
            
         DELEGOVANÉ NARIADENIE KOMISIE (EÚ) 2015/2438
   z 12. októbra 2015,
   ktorým sa stanovuje plán pre odhadzovanie úlovkov pri rybolove určitých druhov žijúcich pri morskom dne v severozápadných vodách
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (1), a najmä na jeho článok 15 ods. 6 a článok 18 ods. 1 a ods. 3,
   keďže:
   
               (1)
            
            
               Cieľom nariadenia (EÚ) č. 1380/2013 je postupná eliminácia odhadzovania úlovkov vo všetkých druhoch rybolovu Únie prostredníctvom zavedenia povinnosti vylodiť úlovky druhov, na ktoré sa vzťahujú obmedzenia výlovu.
            
         
               (2)
            
            
               Článkom 15 ods. 6 nariadenia (EÚ) č. 1380/2013 sa Komisia splnomocňuje prijímať prostredníctvom delegovaného aktu plány pre odhadzovanie úlovkov na obdobie najviac troch rokov, a to na základe spoločných odporúčaní vypracovaných členskými štátmi v rámci konzultácií s relevantnými poradnými radami.
            
         
               (3)
            
            
               Priamy hospodársky záujem na rybolove v severozápadných vodách majú Belgicko, Írsko, Španielsko, Francúzsko, Holandsko a Spojené kráľovstvo Uvedené členské štáty po konzultácii s poradnou radou pre severozápadné vody predložili Komisii spoločné odporúčanie. Relevantné vedecké orgány poskytli svoje vedecké príspevky, ktoré preskúmal Vedecký, technický a hospodársky výbor pre rybárstvo (STECF). Opatrenia uvedené v spoločnom odporúčaní sú v súlade s článkom 15 ods. 6 nariadenia (EÚ) č. 1380/2013, a preto by sa mali v zmysle článku 18 ods. 3 uvedeného nariadenia zapracovať do tohto nariadenia.
            
         
               (4)
            
            
               Pokiaľ ide o severozápadné vody, podľa článku 15 ods. 1 písm. c) nariadenia (EÚ) č. 1380/2013 sa povinnosť vylodiť úlovky uplatňuje na druhy charakterizujúce daný rybolov, na ktoré sa vzťahujú obmedzenia výlovu, najneskôr od 1. januára 2016. V súlade so spoločným odporúčaním by sa plán pre odhadzovanie úlovkov mal vzťahovať na rybolov charakterizovaný veľmi zmiešaným rybolovom tresky škvrnitej, tresky jednoškvrnnej, tresky merlang a tresky tmavej, rybolovom homára štíhleho (Nephrops), zmiešaným rybolovom soley európskej a platesy veľkej a rybolovom merlúzy od 1. januára 2016.
            
         
               (5)
            
            
               V spoločnom odporúčaní sa navrhla výnimka z povinnosti vylodiť úlovky homára štíhleho loveného v divízii ICES VIa a podoblasti VII pascami, košmi a košíkmi, pretože z vedeckých dôkazov vyplýva vysoká miera prežitia vzhľadom na vlastnosti výstroja používaného pri tomto druhu, rybolovné postupy a ekosystém. STECF dospel k záveru, že výnimka je opodstatnená. Predmetná výnimka by sa preto mala zahrnúť do tohto nariadenia.
            
         
               (6)
            
            
               Spoločné odporúčanie zahŕňa sedem výnimiek de minimis z povinnosti vylodiť úlovky, ktoré platia pre určité druhy rybolovu a do určitej výšky. Dôkazy predložené členskými štátmi preskúmal výbor STECF a dospel k všeobecnému záveru, že spoločné odporúčanie obsahuje odôvodnené argumenty dokladajúce skutočnosť, že je náročné dosiahnuť ďalšie zlepšenie selektívnosti, a/alebo argumenty týkajúce sa zvýšených nákladov na manipuláciu s nechcenými úlovkami, ktoré sú v niektorých prípadoch podložené aj kvalitatívnym hodnotením nákladov. Vzhľadom na uvedené skutočnosti a keďže vedecké informácie nesvedčia o opaku, je vhodné stanoviť výnimky de minimis v súlade s percentuálnym podielom navrhovaným v spoločnom odporúčaní a na úrovniach, ktoré neprevyšujú úrovne povolené podľa článku 15 ods. 1 nariadenia (EÚ) č. 1380/2013.
            
         
               (7)
            
            
               Výnimka de minimis na soleu európsku vo výške maximálne do 3 % celkového ročného výlovu tohto druhu v období rokov 2016 – 2018 plavidlami loviacimi tento druh v divíziách ICES VIId, VIIe, VIIf a VIIg viacstennými žiabrovkami a žiabrovkami, je založená na skutočnosti, že zvýšenia selektívnosti sa veľmi ťažko dosahujú. STECF dospel k záveru, že výnimka je dobre vymedzená, a preto by sa mala zahrnúť do tohto nariadenia.
            
         
               (8)
            
            
               Výnimka de minimis na tresku merlang vo výške maximálne do 7 % celkového ročného výlovu v rokoch 2016 a 2017 a 6 % celkového ročného výlovu v roku 2018 tohto druhu plavidlami loviacimi tento druh v divíziách ICES VIId and VIIe vlečnými sieťami na lov pri dne s veľkosťou ôk menej ako 100 mm, je založená na skutočnosti, že zvýšenia selektívnosti sa veľmi ťažko dosahujú. STECF dospel k záveru, že na podporu tejto výnimky sa predložili dostatočné dôkazy, ale mali by sa vyhľadať doplňujúce informácie na posúdenie objemu de minimis. Preto sa táto výnimka môže zahrnúť do nariadenia len spolu s ustanovením, podľa ktorého by dotknuté členské štáty boli povinné poskytnúť Komisii ďalšie údaje, na základe ktorých STECF bude môcť v plnej miere posúdiť súčasnú úroveň odhadzovania úlovkov v porovnaní s požadovaným objemom de minimis.
            
         
               (9)
            
            
               Výnimka de minimis na tresku merlang vo výške maximálne do 7 % celkového ročného výlovu v rokoch 2016 a 2017 a 6 % celkového ročného výlovu v roku 2018 tohto druhu plavidlami loviacimi tento druh v divíziách ICES VIIb – VIIj vlečnými sieťami na lov pri dne s veľkosťou ôk minimálne 100 mm, je založená na skutočnosti, že zvýšenia selektívnosti sa veľmi ťažko dosahujú. STECF dospel k záveru, že na podporu tejto výnimky sa predložili dostatočné dôkazy, ale mali by sa vyhľadať doplňujúce informácie na posúdenie objemu de minimis. Ďalej skonštatoval, že prebiehajú ďalšie štúdie selektívnosti. Preto sa táto výnimka zahŕňa do nariadenia spolu s ustanovením, podľa ktorého sú dotknuté členské štáty povinné poskytnúť Komisii ďalšie údaje, na základe ktorých STECF bude môcť úplne posúdiť mieru odhadzovania úlovkov v dotknutých rybolovoch.
            
         
               (10)
            
            
               Výnimka de minimis na tresku merlang vo výške maximálne do 7 % celkového ročného výlovu v rokoch 2016 a 2017 a 6 % celkového ročného výlovu v roku 2018 tohto druhu plavidlami loviacimi tento druh v divíziách ICES VII (s výnimkou divízií VIIa, VIId a VIIe) vlečnými sieťami na lov pri dne s veľkosťou ôk menej ako 100 mm, je založená na skutočnosti, že zvýšenia selektívnosti sa veľmi ťažko dosahujú. STECF skonštatoval, že základ tejto výnimky tvorí len málo kvantifikovaných informácií o selektívnosti. Dospel k záveru, že by sa mali vyhľadať doplňujúce informácie na posúdenie výnimky de minimis. Preto sa táto výnimka môže zahrnúť do nariadenia len spolu s ustanovením, podľa ktorého by dotknuté členské štáty boli povinné poskytnúť Komisii ďalšie údaje, na základe ktorých STECF bude môcť v plnej miere posúdiť informácie, ktoré podporujú túto výnimku.
            
         
               (11)
            
            
               Výnimka de minimis na homára štíhleho vo výške maximálne do 7 % celkového ročného výlovu v rokoch 2016 a 2017 a 6 % celkového ročného výlovu v roku 2018 tohto druhu plavidlami loviacimi tento druh, ktoré sú povinné vylodiť homáre štíhle v podoblasti ICES VII, je založená na skutočnosti, že zvýšenia selektívnosti sa veľmi ťažko dosahujú. STECF dospel k záveru, že výnimka je opodstatnená. Predmetná výnimka by sa preto mala zahrnúť do tohto nariadenia.
            
         
               (12)
            
            
               Výnimka de minimis na homára štíhleho vo výške maximálne do 7 % celkového ročného výlovu v rokoch 2016 a 2017 a 6 % celkového ročného výlovu v roku 2018 tohto druhu plavidlami loviacimi tento druh, ktoré sú povinné vylodiť homáre štíhle v divízii ICES VIa, je založená na skutočnosti, že zvýšenia selektívnosti sa veľmi ťažko dosahujú, a existujú podkladové kvantitatívne informácie o neprimeraných nákladoch na manipuláciu s nechcenými úlovkami. STECF dospel k záveru, že výnimka je opodstatnená. Predmetná výnimka by sa preto mala zahrnúť do tohto nariadenia.
            
         
               (13)
            
            
               Výnimka de minimis na soleu európsku vo výške maximálne do 3 % celkového ročného výlovu tohto druhu v období 2016 – 2018 plavidlami loviacimi tento druh v divíziách ICES VIId, VIIe, VIIf a VIIg výstrojom so zvýšenou selektívnosťou, je založená na skutočnosti, že zvýšenia selektívnosti sa veľmi ťažko dosahujú. STECF skonštatoval, že výnimka má kompenzovať používanie výstroja so zvýšenou selektívnosťou a požadovaná výnimka de minimis sa má vzťahovať na zvyšné odhadzované úlovky. Predmetná výnimka by sa preto mala zahrnúť do tohto nariadenia.
            
         
               (14)
            
            
               Opatrenia stanovené v tomto nariadení majú priamy vplyv na ekonomické činnosti v súvislosti s plánovaním rybárskej sezóny plavidiel Únie, a preto by toto nariadenie malo nadobudnúť účinnosť ihneď po jeho uverejnení. Malo by sa uplatňovať od 1. januára 2016, aby sa dodržal časový rámec stanovený v článku 15 nariadenia (EÚ) č. 1380/2013. Podľa článku 15 ods. 6 uvedeného nariadenia by sa toto nariadenie malo uplatňovať najviac tri roky,
            
         PRIJALA TOTO NARIADENIE:
   Článok 1
   Rozsah pôsobnosti
   V tomto nariadení sa stanovujú podrobné pravidlá uplatňovania povinnosti vylodiť úlovky podľa článku 15 ods. 1 nariadenia (EÚ) č. 1380/2013, ktorá platí od 1. januára 2016 pre druhy rybolovu uvedené v prílohe k tomuto nariadeniu, vykonávané v severozápadných vodách v zmysle článku 4 ods. 2 písm. c) uvedeného nariadenia.
   Článok 2
   Výnimka z dôvodu vysokej miery prežitia
   Výnimka z povinnosti vylodiť úlovky stanovená v článku 15 ods. 4 písm. b) nariadenia (EÚ) č. 1380/2013 pri druhoch, pri ktorých z vedeckých dôkazov vyplýva vysoká miera prežitia, sa vzťahuje na homára štíhleho (Nephrops norvegicus) uloveného v divízii ICES VIa a podoblasti VII pomocou pascí, košov a košíkov (kódy výstroja (2) FPO and FIX).
   Článok 3
   Výnimky de minimis
   1.   Odchylne od článku 15 ods. 1 nariadenia (EÚ) č. 1380/2013 sa môžu odhadzovať tieto množstvá:
   
               a)
            
            
               pokiaľ ide o soleu európsku (Solea solea) v roku 2016, 2017 a 2018 maximálne do 3 % celkového ročného výlovu tohto druhu plavidlami loviacimi soleu európsku v divíziách ICES VIId, VIIe, VIIf a VIIg viacstennými žiabrovkami a žiabrovkami;
            
         
               b)
            
            
               pokiaľ ide o tresku merlang (Merlangius merlangus) v rokoch 2016 a 2017 maximálne do 7 % celkového ročného výlovu v roku 2018 maximálne do 6 % celkového ročného výlovu tohto druhu plavidlami loviacimi tento druh v divíziách ICES VIId a VIIe vlečnými sieťami na lov pri dne s veľkosťou ôk menej ako 100 mm.
            
         
               c)
            
            
               pokiaľ ide o tresku merlang (Merlangius merlangus) v rokoch 2016 a 2017 maximálne do 7 % celkového ročného výlovu v roku 2018 maximálne do 6 % celkového ročného výlovu tohto druhu plavidlami loviacimi tento druh v divíziách ICES VIIb – VIIj vlečnými sieťami na lov pri dne s veľkosťou ôk minimálne 100 mm.
            
         
               d)
            
            
               pokiaľ ide o tresku merlang (Merlangius merlangus) v rokoch 2016 a 2017 maximálne do 7 % celkového ročného výlovu v roku 2018 maximálne do 6 % celkového ročného výlovu tohto druhu plavidlami loviacimi tento druh v podoblasti ICES VII s výnimkou divízií VIIa, d a e vlečnými sieťami na lov pri dne s veľkosťou ôk menej ako 100 mm.
            
         
               e)
            
            
               pokiaľ ide o homára štíhleho (Nephrops norvegicus) v rokoch 2016 a 2017 maximálne do 7 % celkového ročného výlovu v roku 2018 maximálne do 6 % celkového ročného výlovu tohto druhu plavidlami povinnými vylodiť homára štíhleho v podoblasti ICES VII;
            
         
               f)
            
            
               pokiaľ ide o homára štíhleho (Nephrops norvegicus) v rokoch 2016 a 2017 maximálne do 7 % celkového ročného výlovu v roku 2018 maximálne do 6 % celkového ročného výlovu tohto druhu plavidlami povinnými vylodiť homára štíhleho v divízii ICES VIa;
            
         
               g)
            
            
               pokiaľ ide o soleu európsku (Solea solea) v rokoch 2016, 2017 a 2018 maximálne do 3 % celkového ročného výlovu tohto druhu plavidlami loviacimi soleu európsku v divíziách ICES VIId, VIIe, VIIf a VIIg výstrojom so zvýšenou selektívnosťou (výstroj TBB s veľkosťou ôk 80 – 199 mm).
            
         2.   Členské štáty, ktoré majú priamy hospodársky záujem na severozápadných vodách do 1. mája 2016, predložia Komisii doplňujúce údaje o odhadzovaní úlovkov a akékoľvek iné relevantné vedecké informácie na podporu výnimiek stanovených v odseku 1 písm. b), c) a d). Vedecký, technický a hospodársky výbor pre rybárstvo (STECF) posúdi poskytnuté vedecké údaje a informácie najneskôr do 1. septembra 2016.
   Článok 4
   Plavidlá, na ktoré sa vzťahuje povinnosť vylodiť úlovky
   1.   Členské štáty v súlade s kritériami stanovenými v prílohe k tomuto nariadeniu určia plavidlá, na ktoré sa vzťahuje povinnosť vylodiť úlovky v každom konkrétnom rybolove.
   2.   Dotknuté členské štáty do 31. decembra 2015 poskytnú Komisii a ostatným členským štátom pomocou zabezpečeného kontrolného webového sídla Únie zoznam plavidiel určených podľa odseku 1 za každý rybolov stanovený v prílohe. Sú povinné dohliadať na aktuálnosť týchto zoznamov.
   Článok 5
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. januára 2016 do 31. decembra 2018.
   Článok 4 sa uplatňuje odo dňa nadobudnutia účinnosti tohto nariadenia.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. októbra 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 354, 28.1.2013, s. 22.
   
      (2)  Kódy výstroja použité v tomto nariadení vymedzila Organizácia OSN pre výživu a poľnohospodárstvo.
   
      PRÍLOHA
      
         Rybolov, na ktorý sa vzťahuje povinnosť vylodiť úlovky
      
      
                  a)
               
               
                  Rybolov v divízii ICES VIa a vody Únie v divízii ICES Vb
                  
                              Rybolov
                           
                           
                              Kód výstroja
                           
                           
                              Opis rybárskeho výstroja
                           
                           
                              Veľkosť ôk siete
                           
                           
                              Povinnosť vylodiť úlovky
                           
                        
                              Treska škvrnitá (Gadus morhua), treska jednoškvrnná (Melanogrammus aeglefinus), treska merlang (Merlangius merlangus) a treska tmavá (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              vlečné siete a siete
                           
                           
                              všetky
                           
                           
                              Ak celkové vylodené úlovky všetkých druhov v rokoch 2013 a 2014 na plavidlo pozostávajú z viac než 10 % z týchto treskovitých druhov: treska škvrnitá, treska jednoškvrnná, treska merlang a treska tmavá spolu, povinnosť vylodiť úlovky sa vzťahuje na tresku jednoškvrnnú.
                           
                        
                              Homár štíhly (Nephrops norvegicus)
                           
                           
                              OTB, SSC, OTT, PTB, SDN, SPR, FPO, TBN, TB, TBS, SX, SV, FIX, OT, PT, TX
                           
                           
                              vlečné siete, siete, pasce, koše a košíky
                           
                           
                              všetky
                           
                           
                              Ak celkové vylodené úlovky všetkých druhov v rokoch 2013 a 2014 na plavidlo pozostávajú z viac než 30 % z homára štíhleho, povinnosť vylodiť úlovky sa vzťahuje na homára štíhleho.
                           
                        
            
                  b)
               
               
                  Rybolov s kombinovaným TAC pre podoblasti ICES VI a VII a vody Únie divízie ICES Vb v prípade merlúzy európskej
                  
                              Rybolov
                           
                           
                              Kód výstroja
                           
                           
                              Opis rybárskeho výstroja
                           
                           
                              Veľkosť ôk siete
                           
                           
                              Povinnosť vylodiť úlovky
                           
                        
                              merlúza európska
                              (Merluccius merluccius)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              vlečné siete a siete
                           
                           
                              všetky
                           
                           
                              Ak celkové vylodené úlovky všetkých druhov v rokoch 2013 a 2014 na plavidlo pozostávajú z viac než 30 % z merlúzy európskej, povinnosť vylodiť úlovky sa vzťahuje na merlúzu európsku.
                           
                        
                              merlúza európska
                              (Merluccius merluccius)
                           
                           
                              GNS, GN, GND, GNC, GTN, GTR, GEN
                           
                           
                              všetky žiabrovky
                           
                           
                              všetky
                           
                           
                              Na všetky úlovky merlúzy európskej sa vzťahuje povinnosť vylodiť úlovky.
                           
                        
                              merlúza európska
                              (Merluccius merluccius)
                           
                           
                              LL, LLS, LLD, LX, LTL, LHP, LHM
                           
                           
                              všetky lovné šnúry
                           
                           
                              všetky
                           
                           
                              Na všetky úlovky merlúzy európskej sa vzťahuje povinnosť vylodiť úlovky.
                           
                        
            
                  c)
               
               
                  Rybolov s TAC vzťahujúcim sa na podoblasť ICES VII v prípade homára štíhleho
                  
                              Rybolov
                           
                           
                              Kód výstroja
                           
                           
                              Opis rybárskeho výstroja
                           
                           
                              Veľkosť ôk siete
                           
                           
                              Povinnosť vylodiť úlovky
                           
                        
                              Homár štíhly (Nephrops norvegicus)
                           
                           
                              OTB SSC, OTT, PTB, SDN, SPR, FPO, TBN, TB, TBS, SX, SV, FIX, OT, PT, TX
                           
                           
                              vlečné siete, siete, pasce, koše a košíky
                           
                           
                              všetky
                           
                           
                              Ak celkové vylodené úlovky všetkých druhov v rokoch 2013 a 2014 na plavidlo pozostávajú z viac než 30 % z homára štíhleho, povinnosť vylodiť úlovky sa vzťahuje na homára štíhleho.
                           
                        
            
                  d)
               
               
                  Rybolov v divízii ICES VIIa
                  
                              Rybolov
                           
                           
                              Kód výstroja
                           
                           
                              Rybársky výstroj
                           
                           
                              Veľkosť ôk siete
                           
                           
                              Povinnosť vylodiť úlovky
                           
                        
                              Treska škvrnitá (Gadus morhua), treska jednoškvrnná (Melanogrammus aeglefinus), treskla merlang (Merlangius merlangus) a teska tmavá (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              vlečné siete a siete
                           
                           
                              všetky
                           
                           
                              Ak celkové vylodené úlovky všetkých druhov v rokoch 2013 a 2014 na plavidlo pozostávajú z viac než 10 % z týchto treskovitých druhov: treska škvrnitá, treska jednoškvrnná, treska merlang a treska tmavá spolu, povinnosť vylodiť úlovky sa vzťahuje na tresku jednoškvrnnú.
                           
                        
            
                  e)
               
               
                  Rybolov v divízii ICES VIId
                  
                              Rybolov
                           
                           
                              Kód výstroja
                           
                           
                              Rybársky výstroj
                           
                           
                              Veľkosť ôk siete
                           
                           
                              Povinnosť vylodiť úlovky
                           
                        
                              Solea európska (Solea solea)
                           
                           
                              TBB
                           
                           
                              všetky vlečné siete s rozperným rahnom
                           
                           
                              všetky
                           
                           
                              Na všetky úlovky soley európskej sa vzťahuje povinnosť vylodiť úlovky.
                           
                        
                              Solea európska (Solea solea)
                           
                           
                              OTT, OTB, TBS, TBN, TB, PTB, OT, PT, TX
                           
                           
                              Vlečné siete
                           
                           
                              < 100 mm
                           
                           
                              Ak celkové vylodené úlovky všetkých druhov v rokoch 2013 a 2014 na plavidlo pozostávajú z viac než 5 % zo soley európskej, povinnosť vylodiť úlovky sa vzťahuje na soleu európsku.
                           
                        
                              Solea európska (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              všetky viacstenné žiabrovky a žiabrovky
                           
                           
                              všetky
                           
                           
                              Na všetky úlovky merlúzy európskej sa vzťahuje povinnosť vylodiť úlovky.
                           
                        
                              Treska škvrnitá (Gadus morhua), treska jednoškvrnná (Melanogrammus aeglefinus), treskla merlang (Merlangius merlangus) a teska tmavá (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              vlečné siete a siete
                           
                           
                              všetky
                           
                           
                              Ak celkové vylodené úlovky všetkých druhov v rokoch 2013 a 2014 na plavidlo pozostávajú z viac než 25 % z týchto treskovitých druhov: treska škvrnitá, treska jednoškvrnná, treska merlang a treska tmavá spolu, povinnosť vylodiť úlovky sa vzťahuje na tresku merlang.
                           
                        
            
                  f)
               
               
                  Rybolov v divízii ICES VIIe – solea európska
                  
                              Rybolov
                           
                           
                              Kód výstroja
                           
                           
                              Rybársky výstroj
                           
                           
                              Veľkosť ôk siete
                           
                           
                              Povinnosť vylodiť úlovky
                           
                        
                              Solea európska (Solea solea)
                           
                           
                              TBB
                           
                           
                              všetky vlečné siete s rozperným rahnom
                           
                           
                              všetky
                           
                           
                              Ak celkové vylodené úlovky všetkých druhov v rokoch 2013 a 2014 na plavidlo pozostávajú z viac než 10 % zo soley európskej, povinnosť vylodiť úlovky sa vzťahuje na soleu európsku.
                           
                        
                              Solea európska (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              všetky viacstenné žiabrovky a žiabrovky
                           
                           
                              všetky
                           
                           
                              Na všetky úlovky merlúzy európskej sa vzťahuje povinnosť vylodiť úlovky.
                           
                        
            
                  g)
               
               
                  Rybolov v divíziách ICES VIIb, VIIc a VIIf – VIIk
                  
                              Rybolov
                           
                           
                              Kód výstroja
                           
                           
                              Rybársky výstroj
                           
                           
                              Veľkosť ôk siete
                           
                           
                              Povinnosť vylodiť úlovky
                           
                        
                              Solea európska (Solea solea)
                           
                           
                              TBB
                           
                           
                              všetky vlečné siete s rozperným rahnom
                           
                           
                              všetky
                           
                           
                              Ak celkové vylodené úlovky všetkých druhov v rokoch 2013 a 2014 na plavidlo pozostávajú z viac než 5 % zo soley európskej, povinnosť vylodiť úlovky sa vzťahuje na soleu európsku.
                           
                        
                              Solea európska (Solea solea)
                           
                           
                              GNS, GN, GND, GNC, GTN, GTR, GEN
                           
                           
                              všetky viacstenné žiabrovky a žiabrovky
                           
                           
                              všetky
                           
                           
                              Na všetky úlovky merlúzy európskej sa vzťahuje povinnosť vylodiť úlovky.
                           
                        
            
                  h)
               
               
                  Rybolov v divíziách ICES VIIb, VIIc, VIIe a VIIf – VIIk
                  
                              Rybolov
                           
                           
                              Kód výstroja
                           
                           
                              Rybársky výstroj
                           
                           
                              Veľkosť ôk siete
                           
                           
                              Povinnosť vylodiť úlovky
                           
                        
                              Treska škvrnitá (Gadus morhua), treska jednoškvrnná (Melanogrammus aeglefinus), treskla merlang (Merlangius merlangus) a teska tmavá (Pollachius virens)
                           
                           
                              OTB, SSC, OTT, PTB, SDN, SPR, TBN, TBS, TB, SX, SV, OT, PT, TX
                           
                           
                              vlečné siete a siete
                           
                           
                              všetky
                           
                           
                              Ak celkové vylodené úlovky všetkých druhov v rokoch 2013 a 2014 na plavidlo pozostávajú z viac než 25 % z týchto treskovitých druhov: treska škvrnitá, treska jednoškvrnná, treska merlang a treska tmavá spolu, povinnosť vylodiť úlovky sa vzťahuje na tresku merlang.